Birger Fjeld Halvorsen

Birger Fjeld Halvorsen (født 11. februar 1877, død 13. desember 1942) var en norsk professor i kjemi.

Etter eksamen fra Kristiania tekniske skole i 1898 fikk han i 1901 en doktorgrad fra et universitet i Freiburg og året etter en diplomeksamen ved Technische Hochschule Charlottenburg, det som i dag er Technische Universität Berlin. Fra 1904 til 1910 var han lærer ved Kristiania tekniske skole. Samtidig var han ansatt ved Norsk Kvælstofkompagni 1903–04 og konsulent ved Det Norske A/S f. elektrokemiske industri 1904–07.  Han var så professor i anorganisk kjemi ved det nystartede Norges tekniske høgskole (NTH) i Trondheim fra 1911 til 1917.Halvorsen, Birger Fjeld i Hvem er Hvem, 1912.

Fra 1916 til 1930 var han direktør for den kjemiske avdelingen av Norsk Hydro. Han var president i Norges Industriforbund 1933–36, og den første president i Norsk Kjemisk Selskap 1926–34.Birger Fjeld Halvorsen i Store norske leksikon.

Birger var sønn av Andreas Halvorsen (1840–) og Olava Hansine (1844–1927). Birger giftet seg med Ingrid Bergwitz (1882).Info om familien fra Birger Fjeld Halvorsen i slektsdatabasen geni.com.

 Referanser 

 Eksterne lenker 


Kategori:Norske kjemikere
Kategori:Norske kjemiprofessorer
Kategori:Professorer ved NTNU